|  |  |
| --- | --- |
| εθνοσημο εγχρωμο μεγαλο  **Πρεσβεία της Ελλάδος**  **Γραφείο Οικονομικών και Εμπορικών Υποθέσεων**  **Τόκυο** | **AΔΙΑΒΑΘΜΗΤΟ-ΚΑΝΟΝΙΚΟ**  11 Δεκεμβρίου 2015  Α.Π.Φ. 410/296 |

**ΠΡΟΣ**: ΥΠΕΞ - B8 Διεύθυνση Στρατηγικού Σχεδιασμού *(μέσω Κ/Τ)*

**ΚΟΙΝ.:** ΥΠΕΞ *(μέσω Κ/Τ)*

- Γραφείο κ. Γεν. Γραμματέα Δ.Ο.Σ.

- Γραφείο κας Β’ Γεν. Διευθύντριας

- Β4 Διεύθυνση

*(μέσω ημών)*

- Υπουργείο Αγροτικής Ανάπτυξης και Τροφίμων / Γραφείο κ. Υπουργού.

- Υπουργείο Οικονομικών / Γενικό Χημείο του Κράτους

- Συνδέσμους και Επιμελητήρια

**Ε.Δ.:** Yπ’ όψιν κ. Πρέσβεως

Θέμα: Κατάλογος εγκεκριμένων ελληνικών εργαστηρίων τροφίμων και ποτών στην Ιαπωνία

Σας διαβιβάζουμε συνημμένο τον ανανεωμένο κατάλογο των ελληνικών εργαστηρίων τροφίμων και ποτών, οι αναλύσεις των οποίων γίνονται δεκτές από τις ιαπωνικές αρχές κατά τον εκτελωνισμό εμπορευμάτων ή άλλες περιπτώσεις κατά τις οποίες ζητούνται αναλύσεις.

Ο κατάλογος είναι προσβάσιμος στο διαδίκτυο στην ενότητα περί τροφίμων του επιχειρηματικού οδηγού μας στην δ/νση: [www.japan-greece-business.gr/#!japan-food-market/ct5r](http://www.japan-greece-business.gr/#!japan-food-market/ct5r)

Ο ανανεωμένος κατάλογος περιλαμβάνει 133 κρατικές υπηρεσίες και ιδιωτικά εργαστήρια πιστοποιημένα από το Εθνικό Σύστημα Διαπίστευσης (Ε.ΣΥ.Δ.), έναντι 77 του παλαιού. Τα στοιχεία του προέρχονται από το Υπουργείο Αγροτικής Ανάπτυξης και Τροφίμων, το Γενικό Χημείο του Κράτους και το Εθνικό Σύστημα Διαπίστευσης.

Οι μεταβολές συνίστανται στα εξής:

α) προσθήκη των πιστοποιημένων ιδιωτικών εργαστηρίων

β) διαγραφή κρατικών υπηρεσιών που έχουν καταργηθεί

γ) προσθήκη κρατικών υπηρεσιών και εργαστηρίων που δημιουργήθηκαν σταδιακά την τελευταία δεκαετία

δ) διόρθωση επωνυμιών βάσει των μεταβολών που έχουν συντελεσθεί στον διοικητικό χάρτη της χώρας

Εφ’ όσον οι ιαπωνικές αρχές απαιτούν αναλύσεις που μπορούν να γίνουν από τα εργαστήρια / υπηρεσίες αυτού του καταλόγου, τότε οι ελληνικές εταιρείες μπορούν να αναθέτουν σε αυτά τις απαιτούμενες εργασίες, χωρίς να υπάρχει πλέον ανάγκη συνεργασίας με εργαστήρια του εξωτερικού. Αντιστοίχως, οι ιαπωνικές αρχές υποχρεούνται να δέχονται αυτές τις αναλύσεις.

Παρακαλούνται οι επαγγελματικοί σύνδεσμοι και τα Επιμελητήρια για την ενημέρωση των μελών τους.

Ο Προϊστάμενος



Διονύσης Πρωτοπαπάς

Σύμβουλος Α’ Ο.Ε.Υ.